Menneskets oprindelse (græsk mytologi)

**Myter**

**Guddomme**
**Olymperne**
Afrodite • Apollon • Ares • ArtemisAthene • Demeter • Hefaistos • HermesHestia • Hera • Poseidon • Zeus

**Primære**
Asklepios • Dionysos • Eros • Helios • Selene • Eos • Gaia • Herakles • Hades • Hebe • Hekate • Pan • Persefone

**Mindre**
Boreas • Eileithyia • Eris • Forkys • Hesperos • Hypnos • Iris • Morfeus • Nereus • Nyx • Psyke • Thanatos • Triton

**Helte & heltinder**

**Uhyrer & monstre**

**Overnaturlige væsner**

**I den græske mytologi** mente man, at menneskene var skabt i gudernes billede, selv om myterne ikke er enige om, hvorvidt det var Zeus selv eller en titan ved navn Prometheus, der skabte dem. Menneskene var den af alle dødelige skabninger, der mentes at kunne stå oprejst og kigge op i himlen, mens de fleste andre dyr havde blikket rettet mod jorden.

### Prometheus

I modsætning til sin bror Atlas kæmpede Prometheus på gudernes side i krigen mod titanerne. Man han adlød ikke altid Zeus . Myterne fortæller, at Prometheus gav mennesket ilden som gave; han stjal den fra Olympen i en fennikelstilk imod Zeus’ ønske; for Zesu ville ikke have, at menneskene skulle blive for kloge. På grund af denne handling idømte Zeus Prometheus en frygtelig straf. Han blev lænket til Kaukasus-bjerget, og hver dag kom en kæmpestor vinget ørn flyvende og rev leveren ud af kroppen på ham. Hver nat voksede leveren ud igen, kun for at den kunne blive revet ud den næste dag. Prometheus kom dog ikke til at lide i al evighed, for efter nogle århundreder lod Zeus helten Herakles dræbe ørnen med en pil og befri Prometheus.

### Atlantis

Mens Zeus ofte straffede menneskene med oversvømmelser eller lyn og torden, var grækerne herudover udsat for mange naturkatastrofer. Platon fortæller om en før-græsk civilisation, Atlantis, der blev ødelagt på én dag. Nogle mener, at den lå på øen Santorini, der eksploderede i et stort vulkanudbrud omkring 1645 f.Kr.

### Menneskene

Ifølge nogle myter var der Zeus, der skabte menneskene, men de fleste siger, at det var Prometheus, der af jord modellerede figurer, som skulle ligne guderne.
Athene åndede liv i figurerne, mens en bror til Prometheus skabte andre former, der blev til dyr og vilddyr. Zeus var ikke helt tilfreds, men han forsægte ikke med det samme at ødelægge menneskene.

### Offergaver

Zeus beordrede de nye mennesker til at tilbede ham med offergaver. Prometheus snød ham derfor ved at dele en okse op i to: en med kødet pakket ind i en mave, og en med benene pakket ind i fedt.
Han tilbød Zeus dem begge, og han valgte den sidste til sit guddommelige måltid. Fra den tid var det altid den del, der blev ofret til guderne, mens selve kødet blev spist.

### Pandora

Zeus ville straffe menneskene for alle Prometheus’ forbrydelser og gav derfor guderne ordre til at forme en ligeværdig skabning, der både skulle glæde og pine dem. Guderne skabte Pandora, den første kvinde. Zeus satte hende ned blandt menneskene og gav hende en æske, som hun fik besked på ikke at åbne.
Men nysgerrigheden fik overtaget. Hun åbnede æsken, og ud flød alle verdens sygdomme og sorger. Kun håbet blev tilbage i æsken.

### Oversvømmelsen

Zeus ville sætte menneskenes godhed på prøve; han forklædte sig som en dødelig og besøgte en mand, der hed Lykaon. Zeus fortalte, hvem han i virkeligheden var, men i stedet for at tilbede ham forsøgte Lykaon at dræbe ham. Zeus forvandlede Lykaon til en ulv og besluttede at udrydde resten af menneskeslægten men en stor syndflod. Men Prometheus advarede to fromme tilbedere, Deukalion og hans kone. Deukalion byggede en ark og fyldte den med proviant, så han og hans kone var de eneste, der overlevede den ni dage lange syndflod. Da vandene trak sig tilbage, landede deres ark på Parnassos-bjerget. Senere fik de en søn, der hed Hellen, og han blev forfader til alle grækerne. Grækerne opkaldte deres land Hellas efter ham.

(Evans 2008)
## Kilder

* Evans, Hestia. 2008. *Mytologi.* Oversat af Inge Damm. Sesam.